พุงนำนมอีกแล้วจ้า เมื่อคุณแม่เกิดอาการหิวบนทางด่วน เราเลยต้องจัดอาหารไปเร็วๆ

ตอนนี้บริเวณทางด่วนศรีรัชมีร้านขายอาหารเยอะแยะมากจนเลือกไม่ถูก แต่มีร้านนึงสะดุดตาดี เบนซ์เลยพาแม่ไปชิม ลิตเติ้ลฮอยอัน อาหารเวียดนาม 

พูดถึงอาหารเวียดนามคงหนีไม่พ้นผักเยอะๆ ซึ่งที่บ้านชอบทานกันอยู่แล้ว และเมนูที่พลาดไม่ได้ก็คือแหนมเนืองจ้า

สถานที่ตั้งร้าน
ทางด่วนศรีรัช เบอร์ติดต่อ 02 910 1189 จ้า

เวลาเปิดปิด
ทุกวัน 11.00-22.00 น.

เมนูลองชิม
-แหนมเนือง
ผักที่นี่ให้มาจัดเต็มมาก น้ำจิ้มมีรสชาติหวานนิดๆเผ็ดเปรี้ยวหน่อยๆอร่อยดีแถมฌรยงาขาวมาให้เยอะมากๆ หมูไม่ค่อยมีความมันเท่าไหร่ นุ่มๆหอมๆเครื่องเทศ ตัวแป้งแช่น้ำวางมาบนผักให้เรียบร้อย ทำให้ทานง่ายมาก คุณแม่ปลื้มเลย เครื่องเคียงมีกล้วยดิบ(ไม่มีเปลือกติดมาด้วยดีงาม) แตงกวา มะม่วง กระเทียม พริก ขนมจีน เบนซ์ว่าหั่นมาชิ้นใหญ่ไปนิดนึง

-ยำเซี่ยงไฮ้
เป็นก๋วยเตี๋ยวเซี่ยงไฮ้มายำกับหมูยอ รสชาติเปรี้ยวเผ็ดหวานเค็ม ครบรส ติดใจที่เค้าแอบใส่ซอสพริกอะไรไปรึป่าวเอ่ย คือมันมีจุดเด่นที่ต่างจากที่อื่นมากๆ ตัวเส้นลวกมาเหนียวนุ่ม หมูยอก็อร่อยไม่มีกลิ่นเลย

-ยำขนมจีนหน้าเส้นหมู
ขนมจีนยำๆกับน้ำปรุง โปะด้วยหนังหมูเส้น หมูยอเส้น และเส้นมะละกอกับแครอท โรยด้วยถั่วลิสงทุบ เมนูนี้ออกไปทางหวานนำเปรี้ยวตาม ต่างจากยำขนมจีนบ้านเรา ใต้จานรองด้วยผักกาดหอม โหระพา ใครชอบหวานๆเปรี้ยวๆก็แนะนำเลยนะ แต่เบนซ์ไม่ชอบหวานเท่าไหร่ เมนูนี้เลยทานไม่หมดจ้า

ประทับใจ
-ผักเยอะ 
-มีห้องแอร์

ข้อเสนอแนะ
-เมนูยำขนมจีนมันหวานไปหน่อย
-พนักงานอาจวุ่นๆ กว่าจะได้เรียกเช้กบิลนี่รอนานจนแม่บ่นเชียว
